cyanic-selkie/wikianc huggingface dataset:
Søramerikansk mesterskap i volleyball for menn 1999
Søramerikansk mesterskap i volleyball for menn 1999 ble arrangert i Córdoba i Argentina i 1999.
Estefanía Ramírez
Estefanía Ramírez (født 10. oktober 1991) er en colombiansk rugbyspiller.
Hun representerte Colombia under Sommer-OL 2016 i Rio de Janeiro, der hun endte på tolvteplass med det colombianske landslaget.
Guadalupe López
Guadalupe López (født 12. januar 1987) er en colombiansk rugbyspiller.
Hun representerte Colombia under Sommer-OL 2016 i Rio de Janeiro, der hun endte på tolvteplass med det colombianske landslaget.
Dare
Dare er et britisk band fra Oldham som er frontet av den tidligere Thin Lizzy-keyboardisten Darren Wharton. Bandet ble opprettet i 1985, og har per 2018 utgitt ti album. Bandet spilte opprinnelig rock, men har etter hvert gått over til en musikkstil inspirert av keltisk musikk.
Erik Lindahl
Erik Lindahl (født 1. januar 1717, død 19. november 1793) var en svensk prest i Svenska kyrkan og språkmann med fokus på samisk. Erik Lindahl var sønn av komministeren i Umeå landsförsamling, Olof Erik Lindahl, og Sara Hellberg.
Etter å ha blitt ordinert i 1740 ble han i 1743 pastoradjunkt hos Pehr Fjellström i Lycksele og giftet seg samme år med Fjellströms datter Anna Agatha. I 1749 blev Lindahl komminister i Sorsele før han i 1767 tok over etter sin svigerfar som kyrkoherde i Lycksele. Sammen med kyrkoherden i Jokkmokk, Johan Öhrling, utarbeidet Lindahl Lexicon Lapponicum, som kom ut i 1780 og lenge var den viktigste samisk-svenske ordboken.
Han er representert med en salmeoversettelse i Norsk salmebok 2013.
Totyakubreen
Totyakubreen er en liten isbre i den østre delen av Dronning Maud Land. Den strømmer mellom Pierrefjellet og Goossensfjellet i Dronning Fabiolafjella.
Breen ble undersøkt av en japansk forskningsekspedisjon (JARE) i 1960 og navngitt Tôtyaku Hyôga (Ankomstbreen). Navnet er ikke blant de offisielle norske stedsnavn i Antarktis som godkjennes av Norsk Polarinstitutt.
Skoglundveien (Bærum)
Skoglundveien (3-65, spredte husnummer) er en vei i Sollihøgda i Bærum kommune.
Veien består av to veier, begge på nordsiden av Ringeriksveien (E16). Den sydligste veien har avkjøring fra Ringeriksveien, med samme avkjøring som Brenna Gårdsvei, går vestover i parallell med Ringeriksveien, og ender opp i Skoglund gård, Skoglundveien 65. Den andre delene av veien starter en drøy kilometer lenger nordvest, med avkjøring fra Ringeriksveien, denne går sørøstover inn mot Skoglundveien 45.
Skjomen skole
Skjomen skole, også Skjomen skole og barnehage og Skjomen oppvekstsenter, er en offentlig barne- og ungdomsskole på Elvegård i Narvik i Nordland. Skolen har 33 elever (2013-14) og en barnehageavdeling i samme bygg. Rektor er Camilla Irene Davidsen (per 2022).
Svømming under Sommer-OL 2016 – 200 meter fri menn
200 meter fri for menn under Sommer-OL 2016 vil finne sted i Estádio Aquático Olímpico den 7. august og 8. august 2016.
Program
Følgende tabell viser tidsplanen for gjennomføringen av konkurransen:
Ljan skole
Ljan skole er en barneskole (1. – 7. trinn) syd i Bydel Nordstrand i Oslo. Bygget er tegnet etter mønster av herregården på Stubljan av arkitektene Christian Morgenstierne og Arne Eide og sto ferdig i 1923. Den staselige bygningen er sentral både miljømessig og visuelt i området. Skolens uteområde er variert med kupert skog, lekeapparater og ballbane. I tillegg renner Ljanselva i dalbunnen nedenfor skolen. Her har skolen satt opp en lavvo som brukes av alle skolens elever. Herfra er det heller ikke langt ned til Bunnefjorden og Hvervenbukta.
Ljan skole var en av de første skolene som gjennom prosjektet «Blågrønn hovedstadsaksjon» adopterte en del av Ljanselva.
Motstandskjemperen Max Manus var også en av skolens elever.
Odd G. Sørum
Odd Gustav Sørum (født 23. april 1950, død 18. oktober 2019) var en norsk roer oppvokst i Sandefjord. Han representerte Sandefjord Roklubb i starten og vant bl.a. da bronse i EM i firer med styrmann sammen med Terje Anton Nilsen, Jørn Johannesen og Richard Horntvedt i 1968. Han var senere i troppen i Norges Roforbund og deltok på mange internasjonale regattaer. Han var på «Nafstadfireren». Han var med på å ta bronse i firer uten styrmann i EM i 1973, og deltok også i Sommer-OL 1972 i München.
Rødnakketanagar
Rødnakketanagar (Tangara cyanocephala) er en fugl i slekten Tangara i familien tanagarer.
Søramerikansk mesterskap i volleyball for menn 2001
Søramerikansk mesterskap i volleyball for menn 2001 ble arrangert i Cali i Colombia i 2001.
Klubbvik
Klubbvik (nordsamisk: Gohppi) er ei grend i Nesseby kommune i Finnmark. Stedet ligger på nordsida av Varangerfjorden, og rundt 25 kilometer øst for kommunesenteret Varangerbotn. Grunnkretsen Klubbvik, som omfatter strekningen fra  Hammarnesdalen i vest til kommunegrensa mot Vadsø i øst, hadde 22 innbyggere pr. 1. januar 2017.
Europavei 75 går gjennom Klubbvik.
Alidopsis
Alidopsis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Bugge (slekt fra Larvik)
Bugge er en norsk slekt fra som stammer fra byfogd i Larvik Thomas Nielsen Bugge (1630–91). Sønnene Magnus Bugge (ca. 1660–1718) og Ulrik Bugge (ca. 1674–1716) ble skippere og redere i Larvik.
Alidopsis
Utseende
En middelsstor, kraftig, mørkbrun trebukk, dekkvingen med et rett, gult tverrbånd. Antennene er omtrent så lange som kroppen. Pronotum er rektangulært uten pigger på sidene. Dekkvingene er betydelig bredere enn pronotum, med markerte "skuldre", jevnbrede med kraftige, mørke punkter.
Manakamana of Tumlingtar
Manakamana er det berømte templet i Tumlingtar om lag 5 kilometer nord for Tumlingtar Airport. Det ligger nordøst i Tumlingtar på bredden av Arun-elven. Etter legenden skal det ha blitt båret hit fra Manakamana of Gorkha. Det bor om lag hundre eldre mennesker her som ber for frelse etter døden. Hvert år kommer tusenvis hit i november hvert år for å be og faste (på den ellevte dagen etter ny-måne.) Templet ligger på elvebredden og bygget som en Pagode. Festlighetene her i november er populære med sang, dans og faste
Alidopsis
Levevis
Disse billene har larver som lever i død ved.
Utbredelse
Arten er kjent fra Sulawesi.
Vilde Baas
Vilde Baas (født 30. august 2000) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Dølemo Idrettslag.
Camila Lopera
Camila Lopera (født 18. april 1995) er en colombiansk rugbyspiller.
Hun representerte Colombia under Sommer-OL 2016 i Rio de Janeiro, der hun endte på tolvteplass med det colombianske landslaget.
Stockholm i mitt hjärta
«Stockholm i mitt hjärta» er en svensk vispopsang av Lasse Berghagen. Berghagen skrev sangen fordi Ulf Adelsohn ville ha en ny sang om Stockholm da han ble landshøvding av Stockholms län i 1992.
Berghagen sang sangen i Svensktoppen den 7. august 1993 og kom på tiendeplass. Sangen finnes i hans album Sträck ut din hand (1995) og Stockholm, mina drömmars stad.
Siden Berghagen ble leder av Allsång på Skansen i 1994 har sangen vært programmets kjenningsmelodi.
Hamnebreen
Hamnebreen er en bratt isbre (brefall) i den østre delen av Dronning Maud Land. Den strømmer på østsiden av Hamnenabben og sør for Hamna på Kronprins Olav Kyst.
Breen ble undersøkt og kartlagt av japanske forskningsekspedisjoner (JARE) mellom 1957 og 1962 og navngitt Hamna Hyôbaku (Hamna brefall) etter bukta Hamna.
Pajok
Pajok (også Parjok, Parajok) er en by med 49 000 innbyggere (2012) i Øst-Ekvatoria i Sør-Sudan. Byen ligger helt sør i Magwi fylke, 39 km sør for Magwi, nær grensen til Uganda. Den største folkegruppen i byen er acholi.
Under den andre borgerkrigen i Sudan (1983–2005) erobret Det sudanske folks frigjøringsbevegelse (SPLM) byen fra regjeringen. Mellom 1991 og 1994 tok regjeringsstyrkene byen tilbake, men i desember 1995 hadde SPLM igjen makten i byen. Dette året brøt Sudan de diplomatiske forbindelsene med Uganda og beskyldte landet for å angripe Pajok. Borgerkrigen opphørte i 2005, men geriljaorganisasjonen Herrens motstandsarmé fortsatte aktivitet i området og angrep blant annet Pajok og andre flyktningleirer i Sør-Sudan og Uganda.
Pajok i litteraturen
I Nils Harald Sødals dokumentariske roman Fuglene under himmelen er hovedpersonen Sarah en flyktning fra Pajok som kommer til Norge.
Joseph Sonnleithner
Joseph Ferdinand Sonnleithner (født 3. mars 1766 i Wien, død 25. eller 26. desember 1835 i Wien) var en østerriksk librettist, teaterdirektør, arkivar, advokat og regjeringsråd.
Liv
Sonnleithner var sønn av Christoph Sonnleithner, bror av Ignaz von Sonnleithner og onkel til Franz Grillparzer og Leopold von Sonnleithner. Han var gift med Wilhelmine Mariboe, som tilhørte en jødisk familie fra København. Datteren Hedwig Sonnleithner var gift med sin fetter, den norske juristen Wilhelm Adelsten Maribo.
Fra 1804 til 1814 var Sonnleithner sekretær ved hoffteateret i Wien. Han skrev en rekke libretti, blant annet til Beethovens Fidelio, Faniska av Luigi Cherubini og Agnes Sorel av Adalbert Gyrowetz. Sonnleithner var medgrunnlegger av Gesellschaft der Musikfreunde i Wien og en av de tidligste innsamlerne av folkemelodier i Østerrike. Han knyttet et nært vennskap med Franz Schubert og sin nevø Grillparzer, og var Beethovens venn og advokat.
Sharon Acevedo
Sharon Acevedo (født 15. oktober 1993) er en colombiansk rugbyspiller.
Hun representerte Colombia under Sommer-OL 2016 i Rio de Janeiro, der hun endte på tolvteplass med det colombianske landslaget.
Laura González
Laura González (født 8. februar 1993) er en colombiansk rugbyspiller.
Valbonë (elv)
Valbonë / Valbona er en elv i den nordlige delen av Albania. Kilden er i De albanske alper, nær grensen til Montenegro. Valbonë renner til slutt inn i Drin. Elven er fortsatt er relativt uberørt og regnes som en av de reneste elvene i landet. Valbonë er planlagt utbygget med flere vannkraftverk (2016).
Europavei 6 (Troms og Finnmark)
Europavei 6 i Troms og Finnmark er den nordligste delstrekningen på europavei 6 i Norge og går mellom Kirkenes i Sør-Varanger og fylkesgrensen mot Nordland. Med en lengde på 1040,6 km er det også den lengste delstrekningen gjennom ett fylke. Før Finnmark ble slått sammen med Troms var strekningen gjennom Finnmark den lengste.
Standard
I Troms og Finnmark er det ikke bygd noen motorveier eller motortrafikkveier, men på noen strekninger med fartsgrense på 90 km/t. Disse er: Det finnes strekninger med dekkebredde mindre enn 6 meter: E6 går ikke retteste veien i Finnmark. Det finnes alternative veier for å reise fra et sted langs veien til et annet. De lengste tunnelene er: De lengste bruene er:
Halvdan Holbø
Halvdan Holbø (født 4. mai 1907 i Vågå, død 21. september 1995 i Lillehammer ) var en norsk billedkunstner.
Europavei 6 (Troms og Finnmark)
Historikk
1983 ble E6 forlenget fra Nordkjosbotn til Kirkenes i Sør-Varanger. Da UNECE reformerte europaveisystemet i 1983 var det opprinnelig planlagt at veien mellom Svinesund i Østfold og Nordkapp skulle være del av europavei 47, E6 skulle gå mellom Olderfjord og Kirkenes (grunnet at oddetall var brukt for nord-syd-veier og partall for vest-øst-veier). For å unngå kostnadene for omskilting av E6 i Norge og Sverige ble den opprinnelige skiltingen imidlertid beholdt, og strekningen Olderfjord – Nordkapp ble europavei 69.
Halvdan Holbø
Kunstnerisk virke
Halvdan Holbø var sønn av maleren Kristen Holbø (1869–1953), og som trettenåring ble han sin fars elev. Etter at han var begynt på gymnas et dro hele familien til Europa, og bodde i Paris og Italia i til sammen et år. Dette ga Halvdan Holbø kjennskap til de kunstretninger som dominerte i Europa i 1920-årene. Han stilte ut på Høstutstillingen første gang i 1926, da han var bare nitten år gammel.
Europavei 6 (Troms og Finnmark)
Historikk
Det gamle navnet før 1965 var Riksvei 50, og 1965–1983 Riksvei 6 der det ikke var europavei. Før 1975 var nåværende Fylkesvei 868 og ferjesambandet Lyngseidet–Olderdalen en del av riksvei 6.
Halvdan Holbø
Kunstnerisk virke
I de følgende årene frem til 1930 tilbragte han for det meste vintrene i Paris, der han fordypet seg i kunststudier. Han var elev ved Maison Watteau i Paris i både 1926, 1928 og 1930. I 1927 fikk han også undervisning i Oslo av Anders Svarstad og Søren Onsager. Senere ble han elev ved Statens Kunstakademi, der han i 1929 hadde Axel Revold som lærer, og i 1932 hadde han Charles Strøm som lærer.
Europavei 6 (Troms og Finnmark)
Historikk
I 1986 hadde hele E6 gjennom Finnmark fått fast dekke.
Halvdan Holbø
Kunstnerisk virke
I 1930-årene var han medlem av malergruppen i Nasjonalgalleriet s innkjøpskomité. De øvrige medlemmene av komiteens malergruppe var Peder Deberitz, Finn Nielssen, Jean Heiberg og direktør Jens Thiis.
Europavei 6 (Troms og Finnmark)
Historikk
Strekningen fra Storsandnes og til Alta fra vest har fra 2009 vært under oppgradering med flere lange tunneler. Hele strekningen er på 48 km. Ny vei Kvenvik – Møllnes med ny bru og tunnel ble åpnet 20.12.2013, med 6 km innkortning Áilegastunnelen med 5 km innkortning ble åpnet i november 2018 som siste del av strekningen.
To lange tunneler i Nord-Troms, Skardalstunnelen og Isfjelltunnelen ble åpnet i 2003–2005. To lange tunneler til, Sørkjostunnelen og Nordnestunnelen og en del ny vei ble åpnet i 2018.
I mai 2022 ble Badderen bru stengt etter at deler av fundamentene ble vasket bort av vårflommen og broen begynte å knekke sammen. Trafikken ble omdirigert via Finland og Forsvaret ble forespurt om å legge ut en midlertidig bro.
Søramerikansk mesterskap i volleyball for menn 2003
Søramerikansk mesterskap i volleyball for menn 2003 ble arrangert i Rio de Janeiro i Brasil i 2003.
Ángel Mena
Ángel Israel Mena Delgado (født 21. januar 1988) er en ecuadoriansk fotballspiller som spiller for den meksikanske klubben.
Landslaget
Han ble tatt ut i s tropp til VM i fotball 2022 i Qatar.
Bugge (slekt fra Mandal)
Bugge er en norsk slekt som stammer fra skipperen Jens Tørrissen (1747–90), som var gift med Amalie Bugge (1754–1808). Etterkommere tok i bruk navnet. De var foreldre til Christian Bugge (1787–1847), som var far til skipsbyggmester Gunder Henrik Tørrisen Bugge (1817–1851).
Sørpeskred
Et sørpeskred er et skred som består av vannmettet snø. Et sørpeskred starter i slakere terreng enn et løssnøskred. De går ofte i terreng med helning 5–25°, vanligst er rundt 15°. De utløses når snødybden er på minst 0,5 m. De er ofte forbundet med klimatiske skredsykluser på slutten av vintersesongen eller om våren, når det er betydelig oppvarming på dagtid, men kan også forekomme om vinteren i perioder med sterk varme eller mye regn.
Sørpeskred kan oppstå når snøen demmer opp bekker og elver, eller når store vannmengder bygges opp i snødekket. Et sørpeskred kan dra med seg steinblokker, jord, trær og annen vegetasjon. Et sørpeskred ved Lesjaskog 15. juni 1877 rev med seg en gård, ødela tre kvernhus, gravde nytt løp og etterlot seg grus i en høyde på opptil 1,8 m
Det alvorligste sørpeskredet som er kjent i Norge skjedde i Haram 18. september i 1850 da gården Krogsæter ble tatt og tolv mennesker omkom.
Tumlingtar
Tumlingtar er en region og en by i det østlige Nepal, mellom elvene Arun og Sabha i Kosi Zone. Det er også den dypeste dalen og det største slettelandskapet i Nepal. Tumlingtar ligger 351 meter over havoverflaten.
Demografi
Den lokale stammen i Tumlingtar heter Kumal. Det tradisjonelle yrket er pottemaker, men få praktiserer yrket i dag. Andre stammer som bor der er Bahun, Chhetri, Magar, Rai, Tamang og Majhi. Disse stammene lever i harmoni, fritt for fordommer mot andre stammer og er alltid hjelpsome mot hverandre. Det bor rundt 600 familier i Tumlingtar.
Transport
Det er regelmessige flygninger fra Tumlingtar Airport til Biratnagar og Kathmandu med Buddha Air, Yeti Airlines og Goma Airlines. It Den en enste måte å komme til Makalu-toppen er med fly.
Lokal infrastruktur
Det finnes noen små hoteller i Tumlingtar, men stort sett ikke utstyrt til å møte internasjonal standard. Det finnes tre skoler. "Manakamana Higher Secondary School" er den største, og den eneste privatskolen i Tumlingtar, "Golden Stars English school", er en sammenslåing av de to skolene "Arun Valley English Boarding School" og "Shree Deu International Boarding School".
Miljøproblemer
Tumlingtar var tidligere i fokus for bekymring for de miljømessige konsekvenser i forbindelse med utbyggingen av kraftstasjonen Arun III frem til prosjektet ble stanset.
Hindutempler
Området er kjent for hindu-templet Manakamana, eller Manakamana of Tumlingtar som ligger 2,5 km. nord for Tumlingtar Airport.
Søramerikansk mesterskap i volleyball for menn 2005
Søramerikansk mesterskap i volleyball for menn 2005 ble arrangert i Lages i Brasil i 2005.
Pehr Fjellström
Pehr Fjellström (født 2. mars 1697, død 30. juni 1764) var en svensk prest som jobbet i Svenska kyrkan i Lycksele fra 1718 til sin død. Han var pioner i arbeidet med å jobbe fram et standardisert samisk skriftspråk, det såkalte «sydlapska bokspråket», og blir iblant kalt for «Lapplands apostel». Han er representert med to salmeoversettelser i Norsk salmebok 2013.
Biografi
Pehr Fjellström var sønn av kyrkoherden i Silbojokk, Per Noræus Fjellström, og hans kone Agatha Læstadia. I begynnelsen fikk han undervisning hjemme av sin far, men etter hans død i 1707 ble han sammen med sin bror, Carl, sendt til den samiske skolen i Piteå. I 1712 begynte brødrene å studere ved Storskolan i Stockholm og i 1715 ved Uppsala universitet. I 1718 ble Pehr Fjellström utnevnt til skolemester ved Skytteanska skolan i Lycksele. Året etter giftet han seg med Margareta Burman, og fikk fem barn som overlevde småbarnsårene med henne. Snart ble Pehr Fjellström engasjert i arbeidet med å skape et enhetlig samisk skriftspråk og oversette religiøs litteratur til samisk. Da hans første kone døde i 1733 giftet han seg med Catharina Sjöberg, datter til kyrkoherden Erik Sjöberg i Åsele, og fikk med henne se ytterligere tre barn vokse opp. Da Pehr Fjellström i 1739 ble utnvnt til kyrkoherde i Lycksele fikk han et årlig gratial samt en offentlig avlønned adjunkt for å kunne fortsette med språkarbeidet. I 1755 ble Fjellström prost i samme menighet.
Fjellströms språkarbeid
Pehr Fjellström hadde sannsynligvis lært seg samisk alt som barn i Silbojokk. I løpet av tiden som skolemester ved Skytteanska skolan arbeidet han for å dokumentere språket, til å begynne med sammen med den daværende kyrkoherden Olof Nicolai Graan. Fjellström utarbeidet blant annet en svensk-samisk ordbok og en samisk grammatikk, beregnet på prester og andre som trengte å læra seg samisk som andrespråk. Han oversatte også Olov Svebilius forklaring over Luthers lille katekisme til samisk.
Pehr Fjellström skilte ut to hovedvarianter av samisk. Den ene var dialectus borealior, den nordlige dialekten, som nærmest tilsvarte språket i Pite lappmark (Arjeplog samt eventuelt den nordligste delen av Lycksele lappmark, den gamle Granbyn). Den andre var dialectus australior, den sørlige dialekten, det vil si det språket som ble brukt i den søndre delen av Lycksele lappmark samt i Åsele lappmark.
I det mest omfattende standardverket for eldre samisk litteratur, Just Qvigstads og Wiklunds Bibliographie der lappischen Litteratur (1899), blir det sagt at Fjellström brukte sørsamisk (nærmest umesamisk) i sin oversettelse av Svebilius forklaring. Det var det språket som ble snakket i området han virket i, Lycksele. Ifølge Knut Bergsland, professor i finsk-ugriske språk og spesialist på sørsamisk, er språket i Fjellströms oversettelse av Svebilius forklaring heller den nordlige dialekten, altså pitesamisk. Det var det språket han sannsynligvis lærte seg i barndommens Silbojokk.
I en planlagt oversettelse av Det nye testamentet ville Fjellström skape et skriftspråk som skulle kunne brukes i hele det samiske området i Sverige. Han fikk økonomisk støtte fra Riksdagen for å kunne reise rundt og studere ulike varianter av samisk, noe han gjorde i 1737.
Det sørsamiske bokspråket blir utformet
I 1738 oppholdt Fjellström seg i Stockholm på grunn av trykking av hans ordbok og grammatikk samt hans oversettelse av Svebilius forklaring. Samtidig pågikk det diskusjoner i Riksdagen om hvordan misjonen blant samerne skulle bli utformet og Fjellström ble involvert. Året ble Direktion över Lappmarkens ecklesiastikverk opprettet. Denne skulle ha ansvaret for misjonen og skoleundervisningen blant samene. Direktionen gav Härnösands konsistorium i oppdrag å sammenkalle konferanser for å regulere det samiske språket, et arbeide der Pehr Fjellström kom til å spille en sentral rolle.
Etterå ha blitt modifisert av Pehr Högström ble det sørsvenske bokspråket det dominerende språket for utgivelser av samiske bøker, i første rekke religiøse, på 1700- og 1800-tallet i Sverige. Pehr Fjellströms utgave av Det nye testamentet fra 1755 var den offisielle teksten på samisk i Sverige fram til 1903, da den ble erstattet av en oversettelse til lulesamisk.
Pehr Fjellström har i blant blitt kalt «Lapplands apostel» på grunn av sitt arbeid for å innføre samenes språk i gudstjenester og undervisning.
Arnfinn Halderaker Husby
Arnfinn Halderaker Husby (født 26. juli 1971 på Bremnes) er en norsk politiker i Kristelig Folkeparti og misjonær. Han var varaordfører for i Bømlo kommune fra 2007 til 2012. Husby var partiets ordførerkandidat i kommunen i 2007 og 2011, og ble valgt som varaordfører. Husby er utdannet grunnskolelærer fra Høgskulen Stord/Haugesund og Høgskulen i Volda.
Pehr Fjellström
Det sørsamiske bokspråket blir utformet
Utenom sine oversettelser av religiøs litteratur er han kjent for å ha nedtegnet en beretning om samenes bjørnejakt og bjørnekult.
Raijieli Daveua
Raijieli Daveau (født 30. mai 1992) er en fijiansk rugbyspiller.
Hun representerte Fiji under Sommer-OL 2016 i Rio de Janeiro, der hun endte på åttendeplass med det fijianske landslaget.
Arnfinn Halderaker Husby
Fra 1. august 2012 trakk han seg fra sin posisjon for å arbeide som utsending for Norsk Luthersk Misjonssamband i Cochabamba i Bolivia, hvor han flyttet i august 2012.
Donald Trumps regjering
Donald Trumps regjering var regjeringen til den 45. presidenten i USA, Donald Trump. Han tiltrådte 20. januar 2017 og overtok da fra Barack Obamas regjering den føderale utøvende makten i USA. Regjeringen avgikk 20. januar 2021.
Politikk
I løpet av den første uka undertegnet presidenten seks presidentordrer som blant annet inkluderte utmeldelse fra Parisavtalen, påbegynnelsen av Dakota Access Pipeline og en forsterking av grensekontroll, samt oppstart av planlegging av en grensemur langs USAs sørlige grense mot Mexico. Han varslet også at han tidlig ville omgjøre den nåværende helsereformen (PPACA, «ObamaCare») og at han ville begynne en storstilt utbygging av veier, flyplasser og havner. Splittelse innad i Det republikanske parti samt sammensetningen i Kongressen gjorde disse vedtakene vanskelig å gjennomføre på kort tid. Trumps største gjennomslag kom tidlig der som statsrådene selv kunne gjøre endringene (uten Kongressens samtykke), eller der presidenten alene kunne fjerne enkeltstående reguleringer. I desember 2017 lyktes derimot Trump i å samle partiet i Kongressen til og samle seg om en ny skattereform. Den nye omfattende skattereformen («Tax Cuts and Jobs Act») reduserte blant annet selskapsskatten fra 35% til 21%. Personskatten ble også noe redusert.
Utenrikspolitikk
Utenrikspolitisk sto Trump-regjeringen blant annet for uttrekking av amerikanske soldater fra Syria, tre møter med Nord-Koreas leder Kim Jong-un som kan ha gitt noe avspenning, men uten synlige resultater for atomnedrustning, og en begynnende fase på noe som ligner handleskrig med Kina. Han trakk tidlig i perioden USA ut av Parisavtalen for reduksjon av klimagassutslipp. Nedrustningsavtaler med Russland har blitt avsluttet, blant annet Avtalen om det åpne luftrom (Open Skies-avtalen). Han har presset NATO-allierte til å øke forsvarsbudsjettet til 2% av BNP, USA selv bruker 4%. USAs ambassade i Israel ble flyttet fra Tel Aviv, der de fleste land har sine ambassader, til Jerusalem etter det israelske regimets ønske. Dette var omstridt fordi FN og de fleste land, inkludert Norge, anser Øst-Jerusalem som okkupert og annektert område. Trump forsøkte å påvirke andre land til å flytte sine ambassader. Den norske stortingsrepresentanten Christian Tybring-Gjedde (FrP) nominerte høsten 2020 Trump til Nobels fredspris for blant annet fremforhandling av en avtale mellom Israel og De forente arabiske emirater og for at han som den eneste amerikanske president siden Carter på 70-tallet ikke hadde involvert amerikanske styrker i større militære operasjoner, noe Trump selv uttrykte takknemlighet for gjennom media og ved å ringe stortingsrepresentanten.
Kjøp av Grønland
To uker i forkant av at Trump etter planen skulle besøke Danmark i september 2019 på invitasjon av dronning Margrethe, kunne amerikanske medier avsløre hans interesse for å kjøpe Grønland. Både Danmarks statsminister Mette Frederiksen og Grønlands landsstyreformann Kim Kielsen stilte seg avvisende til et eventuelt tilbud. Frederiksen kalte det absurd at Trump vurderte forsøke kjøpe Grønland fra Danmark, og sa klart fra at Grønland ikke er til salgs og at Grønland er grønlandsk, ikke dansk. Samtidig som Trump offentlig bekreftet sin interesse for å kjøpe Grønland, reagerte han med å avlyse besøket til Danmark og kunngjøre seg krenket over den danske statsministerens respons som han kalte vemmelig. I dagene som fulgte gikk Trump til verbale angrep på Danmark. Deriblant kritiserte han Danmark for ikke å oppfylle forpliktelsen om bruk av 2 prosent av brutto nasjonalprodukt på militære formål, før han gjorde helomvending etter å ha hatt en samtale med Frederiksen.
Utnevning av dommere
At antall dommere Trump utnevnte ble så høyt som 200, henger sammen med at det var 105 ledige embeter da Trump tiltrådte, da Senatet i perioden 2011–2016 bare godkjente 28 % av de dommerne Obama nominerte.
Bugge (adelsslekt fra Jylland)
Bugge var en dansk adelsslekt fra Jylland i senmiddelalderen. Slekten er nevnt med Niels Bugge i 1302. Denne var farfar til ridderen Niels Bugge, en av lederne av de jyske opprør i 1351–53 og 1357–59.
Donald Trumps regjering
Riksrett
Hovedforhandlingene ble holdt i Senatet fra 16. januar til 5. februar 2020, og ble i samsvar med USAs grunnlov ledet av justitiarius John Roberts i USAs høyesterett. Avstemningen om skyldspørsmålet fant sted 5. februar 2020, i to runder. I spørsmålet om maktmisbruk stemte 52 senatorer for at Trump ikke var skyldig, mens et mindretall på 48 mente han var skyldig. Den andre avstemningsrunen dreide seg om Trump har hindret Kongressen i sitt arbeid. Her stemte 53 senatorer for frifinnelse, mens 47 mente han var skyldig. Da ingen av tiltalepunktene oppnådde to tredels flertall, slo høyesterettsjustitiarius Roberts fast at Trump var frifunnet.
Samtlige senatorer fra det demokratiske partiet stemte for å fradømme Trump hans embete. Senator Mitt Romney stemte i spørsmålet om maktmisbruk som den eneste republikanske senator for å fradømme Trump hans embete. I spørsmålet om Trump hadde obstruert kongressens arbeid, stemte Romney med republikanerne, slik at avstemningsresultatet fulgte de partipolitiske skillelinjene.
John Boltons bok
Sommeren 2020 ga John Bolton, tidligere nasjonal sikkerhetsrådgiver for Trump, ut boken The Room Where it Happened. Boken solgte 780,000 eksemplarer den første uken og var så langt den bestselgende boken om Trumps presidentperiode. Før utgivelsen ble boken undersøkt for graderte opplysninger og Trump forsøkte å stanse utgivelsen. Ifølge Bolton forsøkte Trump å få hjelp av blant andre Kinas leder Xi Jinping til å bli gjenvalgt og Trump skal under et møte ha støttet bruk av interneringsleirer for uighurer i Xinjiang. Trump fremstilles i boken som kunnskapsløs blant annet skal han ikke ha vært klar over at Storbritannia har atomvåpen. Bolton avslo å vitne i riksrettsprosessen. Bolton var kjent for å ta grundige, løpende notater mens han arbeidet i det hvite hus. Bolton beskriver Trump som hevngjerrig også mot avdøde som John McCain. The Guardian beskriver boken som den politisk mest skadelige for Trump. Ifølge The New York Times er Bolton uklar om faktagrunnlaget for riksrettssaken mot Trump.
Covid-19
I desember 2019 ble et nytt koronavirus oppdaget i Wuhan i Kina, som skapte en pandemi i 2020. Trump sa i februar 2020 i et intervju med journalisten Bob Woodward at COVID-19 var en dødelig og vanskelig sykdom fordi den smittet via luft, men samtidig sa han offentlig at viruset ikke var farligere enn influensa. I januar og februar fokuserte Trump på de økonomiske og politiske konsekvensene av pandemien, og da aksjemarkedene falt i midten av mars hevdet Trump at en vaksine snart ville komme. En studie fra Cornell University viste at Trump var den viktigste kilden til feilinformasjon i starten av pandemien.
Trump opprettet 29. januar en egen arbeidsgruppe for COVID-19, og 26. februar overtok Mike Pence lederrollen for denne gruppen. 31. januar innførte administrasjonen begrensninger på reiser til Kina. 13. mars innførte Trump-administrasjonen reiserestriksjoner for store deler av Europa og erklærte nasjonal nødssituasjon.
I begynnelsen av april holdt president Trump daglige pressekonferanser, men fra midten av april sluttet mange medier å dekke disse. Kort tid etter at Trump nevnte muligheten for å injisere blekemiddel opphørte de daglige pressekonferansene med presidenten. I mai foreslo Trump å fase ut COVID-19 arbeidsgruppen til fordel for en gruppe som fokuserte på gjenåpning av økonomien, men arbeidsgruppen fortsatte, om enn med mindre hyppige møter.
Trump uttalte 2. oktober at han hadde testet positivt på SARS-CoV-2, og han ble innlagt på sykehus for behandling. 12. oktober testet han negativt igjen og gjenopptok valgkampen mot Joe Biden.
Føderale henrettelser
I perioden 1963–2019 hadde tre personer blitt henrettet for føderale forbrytelser etter føderal lovgivning, alle i president George W. Bushs første presidentperiode. En av dem var bomberen fra Oklahoma City, Timothy McVeigh. Fra 14. juli 2020 til 16. januar 2021 ble 13 personer henrettet for føderale forbrytelser. Fra presidentvalget i 2020 og ut Trumps presidentperiode ble seks personer henrettet for føderale forbrytelser. Det var første gang siden Grover Cleveland var president i 1889 at det ble foretatt føderale henrettelser i perioden fra presidentvalget og til den avgående presidenten forlot embetet – det som kalles lame duck-perioden.
Stormingen av kongressbygningen
Trump, som fortsatt fornektet fakta når det gjaldt utfallet av presidentvalget og framholdt at valget var «stjålet» og at han var den egentlige vinner, ba sine tilhengere komme til Washington, D.C. 6. januar. Denne datoen skulle begge kamre i Kongressen samles for å godkjenne avstemningen fra valgmannskollegiet etter presidentvalget.
Flere tusen Trump-tilhengere samlet seg, og Trump holdt en tale for dem om formiddagen 6. januar. Trump-tilhengerne gikk opp Pennsylvania Avenue mot kongressbygningen, og noen trengte seg inn i bygningen. Kongressen måtte avbryte sitt møte. En av demonstrantene ble skutt, og tre andre døde også, av det som ble oppgitt å være medisinske årsaker. Trump publiserte en video på Twitter der han ba folk må komme seg hjem, mens han fortsatte å hevde at valget var «stjålet». Nærmere sytti demonstranter ble arrestert etter hendelsen. En politimann døde også av skadene. Kongressen fortsatte sitt møte etter at bygningen var ryddet og gjorde det formelle vedtak om at Joe Biden hadde vunnet presidentvalget. Åtte republikanske senatorer og mange representanter i Huset stemte imot fordi de støttet Trumps påstander om at valget var «stjålet». Flere senatorer som tidligere hadde sagt de ville støtte Trump, endret mening etter hendelsen. En av dem, Sør-Carolinas Lindsey Graham, som hadde vært Trumps lojale støttespiller, uttalte at «nok er nok».
Trump ble utestengt fra Facebook og Twitter og flere andre sosiale medier etter stormingen av kongressbygningen. Trump ble sterkt kritisert for sin handlemåte både innad i USA og internasjonalt. Dagen etter, 8. januar 2021, aksepterte Trump at han hadde tapt presidentvalget, og han forsikret at det ville bli en ordnet overgang til det nye presidentskapet den 20. januar.
Andre riksrettstiltale
Representantenes hus vedtok 13. januar å innlede riksrett mot Trump blant annet på bakgrunn av stormingen av Kongressbygget en uke tidligere. Tiltalen gjelder «inciting an insurrection» (voldelig opprør). Vedtaket ble gjort med 232 mot 197 stemmer. Liz Cheney og 9 andre republikanere stemte sammen med demokratene for vedtaket. Cheney er datter av tidligere visepresident Dick Cheney og den tredje mektigste republikaneren i representantenes hus. Liz Cheney uttalte at Trump er ansvarlig for angrepet ved å samle demonstrantene og oppildne dem til å angripe kongressen. Fire republikanere unnlot å være tilstede ved avstemningen. Flere republikanere sa i sine innlegg at Trump var ansvarlig men at det var uklokt med riksrett og gikk istedet inn for gransking og formell kritikk av presidenten. Dette er første gang en amerikansk president har fått en andre riksrettstiltale mot seg. Senatet fungerer som domstol og saken kommer opp etter innsettelsen av Biden når senatet samles. Dersom Trump blir dømt kan han nektes å stille til valg på nytt.
Oppslutningen om Trump var på 29 % ifølge tall offentliggjort 15. januar 2021, blant republikanske velgere var oppslutningen 60 %. Samtidig sa 68 % av de spurte at de var misfornøyd med Trump.
Pehr Fjellström
Etterfølgere
Pehr Fjellströms språkarbeid ble videreført av hans svigersønn og etterølger i embetet, Erik Lindahl og en av hans tidligere elever, Johan Öhrling, som sammen ferdigstilte Lexicon Lapponicum som ble utgitt i 1780.
Donald Trumps regjering
Vurderinger
Ekspertvurdering blant amerikanske historikere på området konkluderer som regel med Franklin D. Roosevelt, George Washington og Abraham Lincoln blant de mest vellykkede og kompetente. Andrew Johnson, Warren G. Harding og James Buchanan rangeres som regel nær bunnen av listen og i en vurdering i 2017 og 2018 kom Trump nederst på listen sammen med disse tre. Det er 95 % sammenfall mellom ekspertvurderinger gjort av konservative og av liberale historikere.
Liste over komposisjoner av Sergej Rakhmaninov
Sergej Rakhmaninovs verk spenner over mange forskjellige musikalske former og sjangre. Han skrev en betydelig mengde musikk for solopiano (sonater, etyder, preludier, fantasier, transkripsjoner og variasjonsverk), men også klaverkonserter, symfonier, operaer, symfoniske dikt, strykekvartetter, korverk, sanger m.m. Den mest produktive perioden var utvilsomt fram til han flyttet fra Russland i 1917. Etter dette livnærte han seg så å si utelukkende som konsertpianist, med lange og tidkrevende USA-turneer. Årene fra 1917-1943 fullførte Rakhmaninov bare 6 større verk, med Symfoniske danser (op. 45) som det aller siste.
Verker etter besetning
{| class="wikitable " style="text-align: left" ! Opus ! align=left|Tittel ! align=left|Besetning ! Fullført år
Kor
(Merk: Her er det bare unntaksvis foretatt oversettelser av titlene, da flere av sangene mangler gode norske beskrivelser og er mest kjent under engelske navn)
Sang og piano
(Merk: Her er det bare unntaksvis foretatt oversettelser av titlene, da flere av sangene mangler gode norske beskrivelser og er mest kjent under engelske navn)
Donald Trumps regjering
Visepresident og ministre
{| class="wikitable" style="text-align:center" ! Departement Dato annonsert ! Navn ! Departement Dato annonsert ! Navn — Visepresident ''Annonsert 15. juli 2016 Innsatt 20. januar 2017'' Tidligere Guvernør i Indiana Mike Pence fra Indiana — Utenriksminister Annonsert 13. mars 2018 Innsatt 26. april 2018 Mike Pompeo fra Kansas — Finansminister Annonsert 30. november 2016 Innsatt 13. februar 2017 Steven Mnuchin fra California fra Virginia fra Virginia fra Virginia Jordbruksminister Annonsert 18. januar 2017 Innsatt 25. april 2017 Tidligere guvernør i Georgia Sonny Perdue fra Georgia — Handelsminister Annonsert 30. november 2016 Innsatt 28. februar 2017 Wilbur Ross fra Florida — Arbeidsminister Eugene Scalia fra Virginia — Helse- og omsorgsminister Annonsert 13. november 2017 Innsatt 29. januar 2018 Alex Azar fra Indiana — Bolig- og byutviklingsminister Annonsert 5. desember 2016 Innsatt 2. mars 2017 Ben Carson fra Florida — Transportminister Annonsert 29. november 2016 Innsatt 31. januar 2017 Tidligere minister Elaine Chao fra Kentucky — Energiminster fra Texas — Utdanningsminister Annonsert 23. november 2016 Innsatt 7. februar 2017 Betsy DeVos fra Michigan — Krigsveteranminister Kunngjort 18. mai 2018 Innsatt 30. juli 2018 Sikkerhetsminister
Ministernivå-poster
— Direktør i Environmental Protection Agency Handelsrepresentant Annonsert 3. januar 2017 Innsatt 15. mai 2017 Robert Lighthizer fra Ohio — Direktør i Office of Management and Budget Russell Vought — USAs nasjonale etterretningsdirektør John Ratcliffe — Administrator i Small Business Administration Annonsert 4. april 2019 Innsatt 15. januar 2020 Jovita Carranza fra Illinois — Direktør i Central Intelligence Agency
Corrhenispia
Corrhenispia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, sylindrisk, rødbrun trebukker. Oversiden er kledt med lyse hår. Antennene er kortere enn kroppen. Pronotum har rundede sider uten tenner. Dekkvingene er jevnbrede.
Levevis
Disse billene har larver som lever i død ved.
Systematisk inndeling
Arten blir ofte plassert i den store slekten Rhytiphora.
Ajinomoto Stadion
Ajinomoto Stadion (japansk: 味の素スタジアム Ajinomoto Sutajiamu, også kjent som Tokyo Stadion, er et flerbruksstadion i Chōfu, Japan. Stadionet, som åpnet i 2001, er bygget på tomten av en tidligere amerikansk militærbase. Stadionet blir brukt til fotball, rugby, amerikansk fotball, friidrett, konserter og, noen ganger, også loppemarkeder.
Jeremy Sarmiento
Jeremy Leonel Sarmiento Morante (født 16. juni 2002) er en spanskfødt engelsk-ecuadoriansk fotballspiller som spiller for West Bromwich Albion FC, på lån fra.
Landslaget
Han ble tatt ut i s tropp til VM i fotball 2022 i Qatar.
Ajinomoto Stadion
Navnerettighetene har tilhørt Ajinomoto Co., Inc. siden 2003 (foreløpig til 2024).
Oversikt
Stadionet er hjemmebane til fotballklubbene FC Tokyo og Tokyo Verdy.
Etter jordskjelvet i 2011 ble stadionet brukt til midlertidig husly. Stadionet er et av stadionene som kommer til å bli brukt under Sommer-OL 2020. Under de olympiske lekene kommer stadionet til å bli kjent som Tokyo Stadion på grunn av Den internasjonale olympiske komitéens hensyn til sine sponsorer. Stadionet ble brukt for åpningsseremonien for VM i rugby 2019, samt syv andre kamper, inkludert bronsefinalen.
Asena Rokomarama
Asena Rokomarama (født 2. mai 1988) er en fijiansk rugbyspiller.
Hun representerte Fiji under Sommer-OL 2016 i Rio de Janeiro, der hun endte på åttendeplass med det fijianske landslaget.
Søramerikansk mesterskap i volleyball for menn 2007
Søramerikansk mesterskap i volleyball for menn 2007 ble arrangert i Viña del Mar og Santiago de Chile i Chile i 2007.
Skanderbegs italienske ekspedisjon
Skanderbegs italienske ekspedisjon ble gjennomført i årene 1460 til 1462, og var en støtte til hans allierte Ferdinand I av Napoli, som var truet av Huset Angevin, etter at han etterfulgte sin far på tronen. Georg Kastriota Skanderbeg var hersker over Albania (latin: dominus Albania «Albanias herre») og hadde ledet et langt opprør mot Det osmanske rike siden 1443 og var alliert med en rekke vesteuropeiske monarker for å sikre støtte til sin sak.
Bakgrunn
Da Alfons V av Aragón, hersker over Sicilia og Napoli og Skanderbegs viktigste allierte døde 27. september 1458,, etterlot han seg den uekte sønnen Ferdinand til å arve tronen i Napoli. Denne arveretten ble imidlertid utfordret av den franske hertugen av Anjou René av Anjou som påberopte seg tronen i Napoli, da hans familie hadde kontrollert Napoli før det ble overtatt av Aragóns krone. Dette ble støttet av flere fra den sør-italienske adelen, hvor mange hadde angevinsk bakgrunn. Konflikten mellom de ulike støttespillerne utviklet seg til en borgerkrig og pave Callistus III, som selv var av spansk bakgrunn og også en av Skanderbegs allierte, kunne ikke gjøre stort for å hjelpe Ferdinand, så han vendte seg til Skanderbeg for hjelp. Underveis i denne prosessen døde Callistus III 6. august 1458, som 19. august 1458 ble valgt ti hans etterfølger som pave Pius II.
Skanderbeg hadde tidligere mottatt mye hjelp fra Ferdinands far Alfonso, og det var for ham nå tid får å tilbakebetale for dette. Han svarte derfor positivt på pavens henvendelse, og etter Skanderbegs seier i slaget ved Albulena fikk han større alburom å forberede motstanden mot osmanene. Ytterligere tid ble også kjøpt da Skanderbeg og den osmanske sultan Mehmed II undertegnet et våpenhvile som varte i tre år. Dette ga Skanderbeg anledning til å gjennomføre sin ekspedisjon i Italia til støtte for Ferdinand. Han ønsket også å unngå at angevinerne ble for sterke i Italia, da de hadde vennskapelige forbindelser med Skanderbegs hovedfiende osmanene.
Fortropp
Uten å måtte frykte nye umiddelbare osmanske angrep, gjennomførte Skanderbeg i årene 1460 til 1462 en militær ekspedisjon til Italia. Av frykt for at dette skulle bli utnyttet av osmanene, sendte han først en styrke til Barletta på 500 kavalerisoldater under ledelse av sin nevø Constantine som på dette tidspunktet var 22 eller 23 år gammel.
Kampene om Napolis trone hadde fram til dette vært relativt små sammenstøt med ikke mer enn 1,000 deltakere på hver side. Ferdinand hadde 7,000 mann under sin kommando, og de nyankommende albanske styrkene ble inkorporert i Ferdinands hær. De 500 albanerne var ikke like godt utrustet som sine motstandere, og manglet blant annet kyrasser, men økte likevel Ferdinands militære effektivitet.
Innen Skanderbeg ble tilkalt, hadde imidlertid Renes støttespillere erobret hele Sør-Italia, bortsett fra Napoli med omliggende områder, og militære støttepunkter i Puglia i Capua, Aversa, Gaeta, Troia og Barletta, hvor Ferdinand selv var beleiret.
De forsterkende styrkene under Ferdinand lyktes å holde tilbake fiendens beleiring for et år, og vant tilbake noen mindre områder, men vant ikke noe gjennombrudd eller nytt fotfeste før Skanderbeg ankom Italia i september 1461.
Skanderbeg i Ragusa
Han var på dette tidspunktet en berømt mann og vakte stor oppsikt da han kom til byen og han ble tatt imot ved en seremoni ved byen port, og befolkningen samlet seg i gatene da ble tatt med på en tur rundt i byen og inspiserte byens murer. En medvirkende årsak var blant annet også det at Ragusa hadde den største albanske befolkningen utenfor selve Albania. 29. august 1461 satte han kursen mot Puglia, men en storm tvang ham til å snu og ankre ved en øya i Dalmatia. 3. september 1461 nådde han endelig Barletta.
Skanderbeg i Italia
Da de angevinske styrkene så at Skanderbegs styrker ankom Italia, hevet de beleiringen av Barletta, men var fortsatt militært aktive i området. Ferdinand gjorde umiddelbart Skanderbeg til øverstkommanderende i Barletta, mens han selv reiste til Ariano Irpino i Avellino. Med utgangspunkt i festningen i Barletta, jaget Skanderbeg Ferdinands fiender ut av området. Blant annet ble festningen i Monte Sant'Angelo i Puglia erobret og kommandantene herfra ble fengslet i Barletta.
Ferdinands motstandere trekk seg etter nederlagene seg tilbake til Taranto som var setet til Giovanni Orsini. Orsini forsøkte å få Skanderbeg fra å angripe ham der, men Ferdinand hadde ingen grunn til å stole på Orsini, så Skanderbeg rykket videre fram i Orsinis territorium. Skanderbeg fortsatte å forfølge motstanderne med stor suksess. Ferdinands motstandere trakk seg da tilbake fra hans områder etter at Skanderbeg delte hæren sin i tre grupper og jaget motstanderne over tre fronter og utmattet dem. I løpet av oktober fra Ferdinands motstandere utenfor det området Skanderbeg kunne jage dem med sitt utgangspunkt i Barletta. Samtidig slo Ferdinand sine motstandere i Calabria, hvor han erobret Cosenza og Castrovillari. PÅ dette tidspunktet ba Orsini om en våpenhvile med Skanderbeg, men han avslo denne forespørselen og 27. oktober erobret han den lille byen Gesualdo i Campania.
Etter å ha slått en større angevinsk styrke ledet av Johan II, hertug av Lorraine ved Lucera i Foggia og etter dette nederlaget forlot både Johan II og Piccinini kampene mot Ferdinand.
Skanderbeg erobret deretter Trani, den nest viktigste byen i Puglia etter Barletta.
Skanderbeg vendte tilbake til Albania, men krigen om tronen i Napoli fortsatte i flere måneder etter at Skanderbeg hadde reist tilbake. En del av hans menn ble igjen i Italia fram til Ferdinand til slutt greide å slå sine pretendenter til tronen i slaget ved Orsara i august 1462, men det er ikke kjent om noen av Skanderbegs menn deltok i dette.
Virkninger
Gjennom sin ekspedisjon i Italia avverget Skanderbeg erobringen av Sicilia og gjorde det mulig for Ferdinand I å bestige tronen.
Skanderbegs ekspedisjon gjorde ham berømt i Italia. I sin bok, De Bello Neapolitano, hevder Iovianus Pontanus at den albanske deltakelsen var avgjørende for Ferdinands seier. Dette skyldtes albanernes mobilitet og raske angrep som satte de italienske krigerne ut av spill. Skanderbegs ekspedisjon lyktes i å heve beleiringen av Barletta, erobret Trani ved list, tvang angevinere å endre fra en offensiv til en defensiv strategi. Gjennom sin framferd tvang albanerne befolkningen og Giovanni Orsini til å underkaste seg Ferdinand, til og med slik at han trygt kunne delta i bryllupet til Antonio Piccolomini, nevøen til pave Pius II. Skanderbegs deltakelse ble slik instrumentell i sikringen av tronen av Napoli for Ferdinand.
Innhavet
Innhavet (lulesamisk: Strávnjunnje) er et sted i Hamarøy kommune i Nordland. Stedet ligger ved Straumsnesvika i Sagfjorden, og har blant annet barne- og ungdomsskole, barnehage, dagligvareforretning, hotell og frisør.
Innhavet ligger langs europavei 6, mellom Fauske og Bognes. Fylkesvei 662 går fra Innhavet til Finnøya. Bussene mellom Fauske og Narvik, Harstad og Sortland tar gjerne en kort pause på Innhavet.
Polarbanen, som tyskerne planla og startet byggingen av under 2. verdenskrig, var planlagt å ha stasjon på Innhavet. Hamarøy Krigsminnemuseum ligger på Innhavet, og har blant annet jernbanebyggingen med sovjetiske krigsfanger som tema. Flere steder i området ved Innhavet og Tømmerneset lengre sør finnes rester etter jernbanebyggingen og fangeleirer i tilknytning til den.